open-index/open-wikipedia-markdown huggingface dataset:
நாச்சோ

right|thumb|200px|நாச்சோ
**நாச்சோ** (*[[ஆங்கிலம்]]*: Nachos, *[[பிரெஞ்சு]]*: Nachos, *[[எசுப்பானியம்]]*: Nachos) என்பது மெக்சிக்கோவில் தோன்றிய சோளத்தை அடிப்படையாகக் கொண்ட விரைவாக சமைக்கக்கூடிய ஓர் புகழ்பெற்ற சிறுதீனி ஆகும். இதில் நிரம்ப சேர்பொருட்களைக் கூட்டி முழுமையான உணவாகவும் கொள்ளலாம். இவற்றின் மிக எளிய தயாரிப்பில் தார்த்தியா தட்டைகளில் உருக்கிய பாலாடைக் கட்டியையும் *சல்சா* எனப்படும் தக்காளிச் சட்னியையும் (sauce) ஊற்றி செய்வதாகும்.1943ஆம் ஆண்டு இக்னேசியோ "நாச்சோ" அனயாவால் தயாரிக்கப்பட்ட முதல் நாச்சோக்களில் சுட்ட சோளத் தார்த்தியாவின் மேல் செத்தர் பாலாடைக்கட்டியை உருக்கி ஊற்றி சிவந்த ஜலபெனோ மிளகாய் ஊறுகாயுடன் வழங்கப்பட்டது.

## பன்னாட்டு நாச்சோ தினம்
ஒவ்வொரு ஆண்டும் அக்டோபர் 21ஆம் நாள் **பன்னாட்டு நாச்சோ தினமாகக்** கொண்டாடப்படுகிறது. 1990களில் ஐக்கிய அமெரிக்கா மற்றும்மெக்சிகோவில் 1943ஆம் ஆண்டு இந்நாளில் இருநாடுகளின் எல்லைப்புறத்தில் அமைந்த பீதரஸ் நெக்ரஸ் நகரின் எல் மோடர்னோ உணவகத்தில் இக்னேசியோ அனயா தயாரித்ததை நினைவுகூறும் விதமாக கொண்டாடப்பட்டது. இந்த நகரத்தில் அக்டோபர் 13 மற்றும் 15க்கு இடைப்பட்ட நாட்களில் ***பன்னாட்டு நாச்சோ விழா***வும் நடத்தப்படுகிறது. 
### நாச்சோ சீஸ்

ஒவ்வொரு முறையும் பாலாடைக்கட்டியை உருக்கி அதனுடன் காரமான சட்னிகளை கூட்டுவதற்கு பதிலாக பெரியளவில் தயாரிக்கக்கூடிய சமையற்கூடங்களில், காட்டாக பள்ளிகள், திரையரங்குகள், விளையாட்டரங்குகள், உடனடியாக பயன்படுத்தக்கூடிய வகையில் இவ்வாறு பதப்படுத்தப்பட்ட பாலாடைக்கட்டி தயாரிக்கப்படுகிறது. இது ஐக்கிய அமெரிக்காவில் *நாச்சோ சீஸ்* என்று அறியப்படுகிறது. துவக்கத்தில் நாச்சோக்களுக்கு மட்டுமே தயாரிக்கப்பட்ட இந்த சீஸ் மிகவும் புகழ்பெற்று பிற தொட்டுக்கொள்ளும் உணவுப்பண்டங்களுக்கும் பயன்படுத்தலாயிற்று. அமெரிக்காவின் பல மளிகை அங்காடிகளிலும் ரிகோஸ், ஃபிரிட்டோ லே, டோகோ பெல் வணிகப்பெயர்களிலும் அல்லாதும் விற்கப்படுகின்றன. 

## மேற்கோள்கள்

## மேலும் காண்க
* தாக்கோ
* தார்த்தியா

பகுப்பு:உணவு வகைகள்
பகுப்பு:மெக்சிக்கோ உணவு வகை
சலஞ்சர் ஆழம்

**சலஞ்சர் ஆழம்** (Challenger Deep) என்பது கடலில் அளவீடு செய்யப்பட்ட மிக ஆழமான புள்ளியைக் குறிக்கிறது. இது, ஏறத்தாழ 11,000 மீட்டர் (36,000 அடிகள்) ஆழத்தில் உள்ளது. அளவீட்டில் ஏற்படக்கூடிய பிழை 100 மீட்டர்களுக்கும் குறைவே. இவ்விடம் மரியானா தீவுகள் இருக்கும் பகுதியில் மரியானா அகழியின் தென் முனையில் அமைந்துள்ளது. இதற்கு அண்மையிலுள்ள நிலப்பகுதிகளாக தென்மேற்கே 289 கி.மீ. தொலைவில் ஃபைசு தீவும், வடகிழக்கே 306 கி.மீ. தொலைவில் குவாமும் உள்ளன. 1872-76 ஆண்டுக் காலப்பகுதியைச் சேர்ந்த பிரித்தானிய அரச கடற்படை அளவைக் கப்பலான எச்.எம்.எஸ் சலஞ்சர் என்பதன் பெயரைத் தழுவியே இவ்விடத்துக்குப் பெயர் இடப்பட்டது.

இதுவரை நான்கு கலங்களே இப்பகுதியில் இறங்கியுள்ளன. முதலில் 1960 ஆம் ஆண்டில் டிரியெஸ்ட் (Trieste) என்னும் ஆளேற்றிய கலம் இறங்கியது. பின்னர் 1995 ஆம் ஆண்டில் சப்பானிய கைக்கோ என்னும் ஆளில்லாத் தொலை இயக்கு நீர்க்கீழ்க் கலமும், 2009 இல் நேரெயசு என்னும் கலமும் 2012 ஆம் ஆண்டில் டீப்சீ சலஞ்சர் என்னும் ஆழ்கடல் நீர்மூழ்கிக்கலனும்  இப்பகுதியில் இறங்கியுள்ளன.

## மேற்கோள்கள்

பகுப்பு:கடலியல்
பகுப்பு:ஓசியானியா
ஃபைசு தீவு

**ஃபைசு தீவு** (*Fais Island*) மைக்குரோனீசியக் கூட்டு நாடுகளின் ஒரு பகுதியாகிய யாப் மாநிலத்தின் வெளிப்புறத் தீவுகளில் ஒன்று. இது உலகின் மிக ஆழமான கடற் பகுதியாகிய சலஞ்சர் ஆழம் என்னும் இடத்திற்கு ஆகக் கிட்டிய தொலைவில் உள்ள நிலப்பகுதியாகும். பிரெஞ்சுக் கடற்படைத் தலைவரான லூயி டிரொமெலின் (Louis Tromelin) என்பவரே இத்தீவைக் கண்டு பிடித்ததாகச் சொல்லப்படுகிறது. 1828-29 காலப்பகுதியில் பசிபிக் பெருங்கடல் ஊடாகப் பயணம் செய்தபோது இதை அவர் கண்டுபிடித்தார். எனினும், 16 ஆம் நூற்றாண்டிலேயே பிரான்சிசு டி காசுட்ரோ என்பவர் பிலிப்பைன்சு நாட்டுக்குச் செல்லும்போது கடுங் காற்றினால் இப்பகுதிக்கு அடித்துச் செல்லப்பட்டதாகக் கூறப்படுகிறது.

## மேற்கோள்கள்

பகுப்பு:மைக்குரோனீசியக் கூட்டு நாடுகள்
பகுப்பு:மைக்குரோனீசியா
பகுப்பு:பவளத்தீவுகள்
டிரியெஸ்ட் ஆழ்கடல் படகு

**டிரியெஸ்ட் ஆழ்கடல் படகு** (Bathyscaphe Trieste) என்பது சுவிட்சர்லாந்தில் வடிவமைக்கப்பட்ட ஆழ நீர்மூழ்கும் ஆய்வுப்படகு ஆகும். இது இருவரை ஏற்றிச் செல்லக்கூடியது. 1960 ஆம் ஆண்டில் 10,900 மீட்டர்கள் ஆழம் கொண்ட உலகின் மிகவும் ஆழமான கடல் பகுதியான சலஞ்சர் ஆழம் என்னும் பகுதிக்குச் சென்று இது சாதனை படைத்தது.

## வடிவமைப்பு
டிரியெஸ்ட், சுவிஸ் அறிவியலாளரான அகஸ்ட்டே பிக்கார்ட் என்பவரால் வடிவமைக்கப்பட்டு இத்தாலியில் கட்டப்பட்டது. இதன் அமுக்கக்கலம் இரண்டு பகுதிகளைக் கொண்டது. இதன் மேற்பகுதி இத்தாலி, யூகோஸ்லாவியா ஆகிய நாடுகளின் எல்லைக்கு அருகில் அமைந்த, சுதந்திர நகரான டிரியெஸ்டில் செய்யப்பட்டதால் இதற்கு டிரியெஸ்ட் என்னும் பெயர் இடப்பட்டது. 1953 ஆம் ஆண்டு ஆகஸ்ட் 26 ஆம் தேதி நடுநிலக் கடல் பகுதியில் அமைந்த காப்ரித் தீவுக்கு அண்மையில் வெள்ளோட்டம் விடப்பட்டது. பல ஆண்டுகள் நடுநிலக் கடல் பகுதியில் இயங்கியபின்னர் 1958 ஆம் ஆண்டில் அமெரிக்கக் கடற்படையினால் $250,000 விலை கொடுத்து வாங்கப்பட்டது.

பகுப்பு:ஆய்வு நீர்மூழ்கிகள்
ஐக்கிய அமெரிக்கக் கடற்படை அருங்காட்சியகம்

**ஐக்கிய அமெரிக்கக் கடற்படைத் தேசிய அருங்காட்சியகம்** என்ற முழுப்பெயர் கொண்ட **ஐக்கிய அமெரிக்கக் கடற்படை அருங்காட்சியகம்** (*U.S. Navy Museum*) ஐக்கிய அமெரிக்கக் கடற்படையின் முதன்மை அருங்காட்சியகம் ஆகும். இது, அமெரிக்காவின் வாசிங்டன் டி. சி. யிலுள்ள வாசிங்டன் கடற்படை தளப் பகுதியில் உள்ள பழைய கடற்படைச் சுடுகலன் தொழிற்சாலையின் ஒரு பகுதியில் அமைந்துள்ளது. அமெரிக்கக் கடற்படையின் வரலாற்றுத் திட்டமான கடற்படை வரலாற்று மையத்தின் ஒரு பகுதியான இந்த அருங்காட்சியகம், இக் கடற்படையின் 12 அருங்காட்சியகங்களில் ஒன்று.

இந்த அருங்காட்சியகத்தில், கப்பல் மாதிரிகள், சீருடைகள் உட்பட்ட பலவகையான கடற்படையோடு தொடர்புள்ள பொருட்கள் காட்சிக்கு வைக்கப்பட்டுள்ளன. இது விடய அடிப்படையில் பல்வேறு பிரிவுகளாகப் பிரிக்கப்பட்டுள்ளது.

## வெளியிணைப்புகள்

* ஐக்கிய அமெரிக்கக் கடற்படை அருங்காட்சியக இணையத்தளம் 
*ஐக்கிய அமெரிக்கக் கடற்படை அருங்காட்சியகம்  காட்சிப்பொருட்களின் படங்கள்.

பகுப்பு:அமெரிக்க அருங்காட்சியகங்கள்
கடற்படை வரலாற்றுக்கும் மரபுக்குமான ஆணையம்

முன்னர் **கடற்படை வரலாற்று மையம்** என அழைக்கப்பட்ட **கடற்படை வரலாற்றுக்கும் மரபுக்குமான ஆணையம்** (*Naval History & Heritage Command*) என்பது ஐக்கிய அமெரிக்கக் கடற்படையின் வரலாற்றுத் திட்டம் ஆகும். வாசிங்டன் கடற்படைத் தளப்பகுதியில் அமைந்துள்ள இது பல பெறுமதி வாய்ந்த தகவல்களைக் கொண்ட இணையத்தளம் ஒன்றையும் பேணி வருகிறது. இந்த ஆணையத்தைச் சேர்ந்த வரலாற்றாளர்கள் கடற்படையின் வரலாற்றை ஆய்வு செய்து அது தொடர்பான பல்வேறு தலைப்புக்களில் நூல்களை வெளியிட்டு வருகின்றனர்.

## தோற்றம்
கடற்படை வரலாற்றுக்கும் மரபுக்குமான ஆணையத்தின் தோற்றத்துக்கான வித்து 1800 ஆண்டில் தொடங்கியது எனலாம். ஆவ்வாண்டில் சனாதிபதி ஜான் ஆடம்சு (John Adams) கடற்படைச் செயலாளராக இருந்த பெஞ்சமின் இசுட்டோடேர்ட் என்பவரை, செயலாளரின் அலுவலகப் பயன்பாட்டுக்காக தொழில்சார் நூல்களின் பட்டியலொன்றைத் தயாரிக்குமாறு பணித்தார். 1814 ஆம் ஆண்டில் பிரித்தானியர் வாசிங்டனைக் கைப்பற்றியபோது இவ்வாறு சேகரிக்கப்பட்ட நூல்களை பாதுகாப்புக்காக வாசிங்டனுக்கு வெளியே கொண்டு சென்றனர். இச் சேகரிப்பில், அமெரிக்காவையும், பிற நாடுகளையும் சேர்ந்த சிறந்த கடற்படை வரலாற்று நூல்கள் இருந்தன. பின்னர், இந் நூல்கள் வெள்ளை மாளிகைக்கு அண்மையில் இருந்த நூலகம் அடங்கலாகப் பல்வேறு இடங்களில் அமைந்த நூலகங்களில் வைக்கப்பட்டிருந்தன.

1882 ஆம் ஆண்டில் நூலகம் கடற்போக்குவரத்து அமைப்பின் கீழ் கொண்டுவரப்பட்ட போது அதன் தலைவராக இருந்த பேராசிரியர் ஜேம்சு ஆர். சோலி என்பார் பல்வேறு கடற்படை அலுவலகங்களிலும் சிதறிக் கிடந்த அரிய நூல்கள், கடற்படை தொடர்பான நிழற்படங்கள் என்பவற்றைச் சேகரித்ததுடன் இது தொடர்பான தொழில்முறை வெளியீடுகளையும் ஒழுங்காகப் பெற்றுக்கொள்ள ஆவன செய்தார். பல்வேறு கடற்படைப் பதிவுகளை, சிறப்பாக அமெரிக்க உள்நாட்டுப் போர் தொடர்பான பதிவுகளைச் சேகரித்துப் பேணவும் இவர் நடவடிக்கை எடுத்தார். இவரது செயற்பாடுகளை ஏற்றுக்கொண்ட அமெரிக்கக் காங்கிரசு, அலுவலர்களுக்கும், நூலகத்தையும் பதிவுப் பிரிவையும் ஒன்றிணைத்து நூலகத்துக்கும், கடற்போர் பதிவுகளுக்குமான அலுவலகம் ஒன்றை உருவாக்கவும் நிதி ஒதுக்கீடு செய்தது.

## இவற்றையும் பார்க்கவும்
* ஐக்கிய அமெரிக்காவிலுள்ள கடல்சார் அருங்காட்சியகங்கள்

## வெளியிணைப்புகள்
* கடற்படை வரலாற்று பவுண்டேசன்

## மேற்கோள்கள்

பகுப்பு:கடற்படை வரலாறு
திருச்சி சிவா

**திருச்சி ந. சிவா**  (*Tiruchi N. Siva*) (பிறப்பு: 6 சூன், 1954) இந்தியாவின் நாடாளுமன்ற மாநிலங்களவை உறுப்பினரும் திமுக துணை பொதுச் செயலாளரும் ஆவார்.

ஒருமுறை நாடாளுமன்ற மக்களவை உறுப்பினராகவும், பலமுறை  நாடாளுமன்ற மாநிலங்களவை உறுப்பினராகவும் தேர்ந்தெடுக்கப்பட்டு மக்கள் பணியாற்றி வருகிறார்.

இலங்கைவாழ்த் தமிழர்களுக்காக நாடாளுமன்றத்தில் அதிகமாகக் குரல் கொடுத்தவர்களில் இவரும் ஒருவர். நூல்கள் பலவற்றையும் திமுக கட்சி‌ இதழான முரசொலியில் பல சமுதாய, விழிப்புணர்வு, அரசியல் தொடர் கட்டுரைகளையும் எழுதியுள்ளார். இவர் எழுதிய நூல்களில் *தலைநகரில் தமிழன் குரல்* என்ற நூல் புகழ்பெற்ற நூலாகும். மேலும்,* குற்றவாளிக் கூண்டில் சாக்ரடீஸ்* என்ற நூலையும் எழுதியுள்ளார். மாணவப் பருவத்திலேயே திமுக மாணவரணியில் சேர்ந்து கட்சிப் பணியாற்றியவர். 1976 நெருக்கடி நிலையின் போது மிசாக் கைதியாகச் சிறை சென்றவர்.

## தனிநபர் மசோதா
திருச்சி சிவா கொண்டு வந்த திருநங்கைகளுக்குச் சம உரிமை வழங்கும் தனிநபர் சட்டமுன்வரைவு 2015-ஆம் ஆண்டு மாநிலங்களவையில் நிறைவேற்றப்பட்டது குறிப்பிடத்தக்கது. இதற்கு முன்பு, 1970-ஆம் ஆண்டு,  குற்றவியல் மேல்முறையீட்டு வழக்கு விசாரணை அதிகார வரம்பை விரிவுபடுத்துதல் தொடர்பான தனிநபர் சட்டமுன்வரைவு சட்டமாக நிறைவேற்றப்பட்டதற்குப் பிறகு,  45 ஆண்டுகள் கழித்து திருச்சி சிவா கொண்டு வந்த தனிநபர் சட்டமுன்வரைவு சட்டமாக நிறைவேற்றப்பட்டது குறிப்பிடத்தக்கது.

## மேற்கோள்கள்

பகுப்பு:1954 பிறப்புகள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:திருச்சி மாவட்ட மக்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருச்சிராப்பள்ளி அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:ஊர்ப் பெயரால் அறியப்படும் மக்கள்
மாசிலாமணி

**மாசிலாமணி** 2009ஆம் ஆண்டு வெளிவந்த ஒரு தமிழ்த் திரைப்படமாகும். இப்படத்தில் நகுலன், சுனேனா ஆகியோர் நடித்துள்ளனர். இத்திரைப்படம் சன் பிக்சர்ஸ் நிறுவனத்தால் வினியோகம் செய்யப்பட்டது.

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பிரெஞ்சு வினை உரிச்சொல்

**பிரெஞ்சு வினை உரிச்சொற்கள்** ஒரு பெயர் உரிச்சொல்லையோ, வினைச்சொல்லையோ, வாக்கியப்பகுதியையோ அல்லது மற்றொரு வினை உரிச்சொல்லையோ மாற்றவே பயன்படுத்தப்படுகின்றன. அவைகள் உருபு ஏதும் கொள்வதில்லை; அதாவது, அவைகள் தங்கள் தோற்றத்தை மாற்றிக்கொள்வதில்லை. 

(எ-டு) 

௧. *Le professeur parle lentement.* (ஆசிரியர் மெதுவாகப் பேசுகிறார்.)

(ஒரு வினைச்சொல்லை மாற்றியமைத்துள்ளது)

௨. *Le professeur parle bien lentement.* (ஆசிரியர் மிகவும் மெதுவாகப் பேசுகிறார்.)

(ஒரு வினை உரிச்சொல்லை மாற்றியமைத்துள்ளது)

௩. *Le professeur est très gentil.* (ஆசிரியர் மிகவும் நல்லவர்.) 

(ஒரு பெயர் உரிச்சொல்லை மாற்றியமைத்துள்ளது) 

## வினை உரிச்சொற்களின் வகைகள்

௧. முறையை குறிக்கும் வினை உரிச்சொல் (Adverbes de manière): 

bien, mal, ensemble, constamment, convenablement, aisément 

௨. காலத்தை குறிக்கும் வினை உரிச்சொல் (Adverbes de temps): 

aujourd'hui, tôt, longtemps, quelquefois, souvent, toujours

௩. இடத்தை குறிக்கும் வினை உரிச்சொல் (Adverbes de lieu): 

devant, derrière, où, près, loin, dehors, ici, là

௪. அளவை குறிக்கும் வினை உரிச்சொல் (Adverbes de quantité): 

beaucoup, trop, aussi, assez, tout, très, moins

௫. ஒப்புதலை குறிக்கும் வினை உரிச்சொல் (Adverbes d'affirmation et de doute): 

oui, si, naturellement, probablement, peut-être

௬. எதிர்மறையை குறிக்கும் வினை உரிச்சொல் (Adverbes de négation): 

non, ne...pas, ne...aucunement, ne...pas du tout, ne...jamais

௭. வினாவை குறிக்கும் வினை உரிச்சொல் (Adverbes d'interrogation): 

combien, comment, où, pourquoi, quand

௮. வினை உரிச்சொல் வாக்கியங்கள் (Locutions adverbiales): 

en attendant, petit à petit, de temps en temps, à la longue, à peu près, à propos, en même temps, quelque part, par hasard, bien sûr, tout de suite, sans doute, à moitié

## உருவாக்கம்

௧. பொதுவிதி 

௨. சிறப்புவிதி 

## வாக்கியத்தில் வினை உரிச்சொல்லின் இடம்

## சில பிரெஞ்சு வினை உரிச்சொற்கள்

## மேலும் காண்க
* பிரெஞ்சு மொழி
* பிரெஞ்சு இலக்கணம்
* பெயர் உரிச்சொல்
* வினை உரிச்சொல்
* ஆங்கில பெயர் உரிச்சொல்
* எசுப்பானிய பெயர் உரிச்சொல்

பகுப்பு:பிரெஞ்சு மொழி
பகுப்பு:பிரெஞ்சு இலக்கணம்
பிரெஞ்சு எழுத்துகள்

**பிரெஞ்சு எழுத்துகள்** இலத்தீன் எழுத்துகளையே மையமாகக் கொண்டுள்ளன. இது, பொதுவாகப் பயன்படுத்தப்படும் 26 எழுத்துகளையே பயன்படுத்துகிறது. சில வேளைகளில் பேசும்பொழுது இதன் எழுத்தின் பெயர்கள் பயன்படுத்தப்படுகின்றன. 

## எழுத்தின் பெயர்கள்

:

## மேற்கோள்குறிகள்(''Diacritique'')
asdfgghj

## கூட்டெழுத்துகள்(''Ligature'')

## வரிவடிவம்(''Graphie'')

பகுப்பு:பிரெஞ்சு மொழி
எச்.எம்.எசு சலஞ்சர் (1858)

**[[ஹெச். எம். எஸ் (கப்பல் பெயர்) |எச். எம். எசு]] சலஞ்சர் (1858)** (*HMS Challenger (1858)*) என்னும் நீராவியின் உதவியால் இயங்கிய பிரித்தானியக் கடற்படைக் கப்பல் ஐந்தாவது எச்.எம்.எசு சலஞ்சர் ஆகும். வேராகுரூசு (Veracruz) துறைமுக நகர ஆக்கிரமிப்பையும் உள்ளடக்கி 1862 ஆம் ஆண்டில் இடம்பெற்ற மெக்சிக்கோவுக்கு எதிரான தாக்குதலில் இக் கப்பல் பங்கெடுத்தது. கிறித்தவ மதகுரு ஒருவரையும் அவருடன் இருந்த சிலரையும் கொலை செய்ததற்குப் பழிவாங்கும் முகமாக 1866 இல் இடம்பெற்ற, சில பிஜி நாட்டவர் மீதான நடவடிக்கையிலும் இக் கப்பல் பங்கெடுத்துக்கொண்டது. சலஞ்சர் ஆய்வுப்பயணம் எனப்படும் உலகின் முதலாவது கடல்சார் ஆய்வுப் பயணத்தை மேற்கொண்டதன் மூலம் இக் கப்பல் புகழ் பெற்றது.

## மேற்கோள்கள்

பகுப்பு:போர்க் கப்பல்கள்
பகுப்பு:ஆய்வுக் கப்பல்கள்
எல்லைகளற்ற மருத்துவர்கள்

**எல்லைகளற்ற மருத்துவர்கள்** (Doctors Without Borders) (பிரெஞ்சு மொழி: Médecins Sans Frontières) என்பது சமய சார்பற்ற, அரச சார்பற்ற, இலாப நோக்கமற்ற, மனித நேய உதவிகளை வழங்கும் ஓரு நிறுவனம். இது போரால் பாதிக்கப்பட்ட பகுதிகளிலும், கொடு நோய்களால் பாதிக்கப்பட்ட வளர்ச்சியடைந்து வரும் நாடுகளிலும் பல பணிகளைச் செய்கிறது. 1999 ஆம் ஆண்டின் அமைதிக்கான நோபல் பரிசு இவ்வமைப்பிற்கு வழங்கப்பட்டது.

## இலங்கை வடகிழக்கில் செயற்பாடு
இலங்கையில் வடகிழக்கில் போரால் பாதிக்கப்பட்ட மக்களுக்கு இந்த நிறுவனம் அடிப்படை மருந்து, உணவு வசதிகளை வழங்குவதில் ஈடுபடுகிறது. புகலிடத் தமிழ் மக்களிடம் இருந்து சேகரிக்கப்படும் நிதி, இந்தச் செயற்பாட்டுக்கு நேரடியாக பயன்படுத்தப்படுகிறது.

## இவற்றையும் பார்க்கவும்
* எல்லைகளற்ற செய்தியாளர்கள்
* எல்லைகளற்ற பொறியியலாளர்கள்

## மேற்கோள்கள்

பகுப்பு:ஆபத்துதவி
பகுப்பு:மருத்துவம்
பகுப்பு:அரசு சார்பற்ற அமைப்புகள்
பகுப்பு:பகுப்பு:இலாபநோக்கற்ற நிறுவனங்கள்
கைக்கோ

**கைக்கோ** (Kaikō) என்பது, ஆழ்கடலில் இயங்கக்கூடிய தொலை இயக்கு நீர்க்கீழ்க் கலம் ஆகும். இது ஜாம்ஸ்டெக் (JAMSTEC) என்னும் சப்பானிய நிறுவனம் ஒன்றால் அமைக்கப்பட்டது. இது உலகின் மிக ஆழமான கடற்பகுதியான மரியானா அகழியிலுள்ள சலஞ்சர் ஆழம் என்பதன் தளத்தில் இறங்கி அங்கிருந்து பக்டீரியா மாதிரிகளையும் எடுத்து வந்தது. 1996 ஆம் ஆண்டு மார்ச் 2 ஆம் நாள் 10,897 மீட்டர் ஆழத்தை எட்டிய இக் கலமே மிகக்கூடிய ஆழத்துக்கு நீர்மூழ்கிய ஆளில்லாக் கலம் என்ற பெருமையைப் பெற்றது. 2003 மே மாதத்தில் சான்-ஒம் சூறாவளியின்போது இதனை மேற்பரப்புடன் இணைத்த கம்பிவடம் அறுந்ததனால் கடலுள் அமிழ்ந்து காணாமற் போய்விட்டது.

## வெளியிணைப்புகள்
* ஜாம்ஸ்டெக்கின் கைக்கோ பக்கம்  
* டையரமெரிக்கா.நெட்  
* சிமாட்டர்சயன்சு.நெட்  

பகுப்பு:ஆய்வு நீர்மூழ்கிகள்
மேற்கு ஆசியா

ஆசிய கண்டத்தின் தென்மேற்குப் பகுதி **தென்மேற்கு ஆசியா** அல்லது **தென்மேற்காசியா** என அழைக்கப்படுகிறது. **மேற்கு ஆசியா** என அழைக்கப்படும் பகுதியும் இதை கிட்டத்தட்ட ஒத்ததாகும். வடக்கு ஆப்பிரிக்காவின் சில நாடுகளையும் உள்ளடக்கும் மத்திய கிழக்கின் வரைவிலக்கணத்தைப் போலால்லாது தென்மேற்கு ஆசியா புவியியலை மட்டுமே சார்ந்த ஒரு வரைவிலக்கணமாகும்.

பொருளாதார ஒத்துழைப்பு மற்றும் மேம்பாட்டு அமைப்பின்  (ஓஇசிடி) மாடிசனின் உலக பொருளாதாரம்: வரலாற்று புள்ளிவிபரம் பஹ்ரைன், ஈரான், ஈராக், இஸ்ரேல், ஜோர்டான், குவைத், லெபனான், ஓமான் , கத்தார், பாலஸ்தீனிய பிரதேசங்கள், சவுதி அரேபியா, சிரியா, துருக்கி, ஐக்கிய அரபு அமீரகம் மற்றும் யேமன் ஆகியவற்றை மேற்கு ஆசிய நாடுகளாக வகைப்படுத்தியுள்ளன. 2015 ஆம் ஆண்டு இந்த வரையறைக்கு மாறாக ஐக்கிய நாடுகளின் தொழில்துறை மேம்பாட்டு அமைப்பு (யுனிடோ) புத்தகத்தில் தென்மேற்கு ஆசிய நாடுகளில் ஆர்மேனியா, அசர்பைஜான் என்பவற்றை உள்ளடக்கி இஸ்ரேல் மற்றும் துருக்கி ஆகியவற்றை நீக்கியது. ஆனால் ஐக்கிய நாடுகளின் புள்ளிவிபர பிரிவு  (யுஎன்எஸ்டி) ஈரானை தென்மேற்கு ஆசிய நாடுகளில் விலக்கி, துருக்கி, ஜார்ஜியா மற்றும் சைப்ரஸ் என்பவற்றை உள்ளடக்கியது. ஐக்கிய நாடுகளின் புவிசார் அரசியல் ஆர்மீனியா மற்றும் ஜார்ஜியா என்பவற்றை கிழக்கு ஐரோப்பிய குழுவிலும் சைப்ரஸ் மற்றும் கிழக்கு திரேசிய துருக்கியை தெற்கு ஐரோப்பாவிலும் வகைப்படுத்தியுள்ளது.

## புவியியல்
தென்மேற்கு ஆசியா கிழக்கு ஐரோப்பாவின் தெற்கே அமைந்துள்ளது. இப்பகுதிகள் ஏஜியன் கடல், கருங்கடல், காஸ்பியன் கடல், பாரசீக வளைகுடா, அரேபிய கடல், செங்கடல் மற்றும் மத்தியதரைக்கடல் ஆகிய ஏழு பெரிய கடல்களால் சூழப்பட்டுள்ளது. மேலும் இப்பகுதி வடக்கே ஐரோப்பாவின் காகசஸ் மலைகளினாலும், தென்மேற்கே ஆபிரிக்காவின் சூயஸ் குறுநிலத்தாலும் பிரிக்கப்பட்டுள்ளது. தென்மேற்காசியாவின் கிழக்கு மத்திய ஆசியா மற்றும் தெற்காசியாவுடன் இணைந்துள்ளது. இயற்கையாகவே ஆசியாவில் இருந்து இப்பகுதி கிழக்கு ஈரானில் அமைந்துள்ள டாஸ்-இ காவிர் மற்றும் டாஸ் இ லூட் பாலைவனங்களால் ஒரளவு பிரிக்கப்படுகின்றது.

தென்மேற்கு ஆசிய நிலப்பரப்பில் ஆபிரிக்க, யூரேசிய மற்றும் அரேபிய ஆகிய மூன்று பெரிய புவியோட்டுக்குரிய தகடுகள் ஒன்றிணைகின்றன. புவியோட்டுக்குரிய தகடுகளுக்கு இடையிலான எல்லைகள் அசோரஸ்-ஜிப்ரால்டர் ரிட்ஜ், வட ஆபிரிக்கா, செங்கடல் மற்றும் ஈரான் வரை பரவியுள்ளன.

## சனத்தொகை
2008 ஆம் ஆண்டு நிலவரப்படி தென்மேற்கு ஆசியாவின் சனத்தொகை 272 மில்லியனாக மதிப்பிடப்பட்டுள்ளது. சனத்தொகை 2030 ஆம் ஆண்டில் 370 மில்லியனை எட்டும் என்று மாடிசனால் கணிக்கப்பட்டுள்ளது. தென்மேற்கு ஆசியாவின் சனத்தொகை உலக சனத்தொகையில் சுமார் 4% வீதம் என மதிப்பிடப்பட்டுள்ளது. 20 ஆம் நூற்றாண்டின் தொடக்கத்தில் சுமார் 39 மில்லியனாக காணப்பட்டது. அந்த சமயத்தில் உலக சனத்தொகையில் சுமார் 2% வீதமாக இருந்தது. இப்பகுதியில் அதிக சனத்தொகை கொண்ட நாடுகள் துருக்கி மற்றும் ஈரான் என்பனவாகும். இந்நாடுகளில் சுமார் 79 மில்லியன் மக்கள் வசிக்கின்றனர். ஈராக் மற்றும் சவுதி அரேபியா ஆகிய நாடுகளில் தலா 33 மில்லியன் மக்கள் வாழ்கின்றனர்.

## பொருளாதாரம்
தென்மேற்கு ஆசியா உயர் பொருளாதார வளர்ச்சியை கொண்டது. துருக்கி மிகப்பெரிய பொருளாதார வளர்ச்சி அடைந்துள்ளது. அதற்கு அடுத்தப்படியாக சவூதி அரேபியா மற்றும் ஈரான் என்பன காணப்படுகின்றன. இந்த பிராந்தியத்தில் பெற்றோலியம் பொருளாதாரத்தில் பெரும் பங்கு வகிக்கின்றது. இப்பகுதில் உலகின் அதிகளவு எண்ணெய் இருப்புக்களும், 40% வீதத்திற்கு மேற்பட்ட இயற்கை வாயு இருப்புக்களும் காணப்படுகின்றன.

## மேற்கோள்கள்


பகுப்பு:ஆசியாவின் பகுதிகள்
செயிண்ட் மேரீஸ் சாலை

**செயிண்ட் மேரீஸ் சாலை** சென்னை, மயிலாப்பூரில் உள்ள ஒரு முக்கிய சாலையாகும். இந்தச் சாலை "பார்க் ஷெரட்டன்" உணவகத்திலிருந்து துவங்கி, மந்தைவெளியிலுள்ள தேவநாதன் சாலை வரை செல்கின்றது. இந்தச் சாலையில் குடியிருக்கும் சில பிரபலங்கள் முன்னாள் தலைமத் தேர்தல் ஆணையர் சேசன், பொள்ளாச்சி சக்தி மகாலிங்கம், காலஞ்சென்ற நகைச்சுவை நடிகர் நாகேஷ் போன்றோர் அடங்குகிறார்கள். செயிண்ட் மேரீஸ் சாலையில் இருக்கும் மாநகராட்சி விளையாட்டு மைதானம் புகழ் பெற்றது. சென்னை-600028 என்ற தமிழ்த் திரைப்படம் இந்த மைதானத்தில் நடைபெற்ற காட்சிகளை நினவுகூறி எடுக்கப்பட்டது.

பகுப்பு:சென்னை சாலைகள்
உரோமாஞ்சு மொழி

**உரோமாஞ்சு மொழி** (*Romansh language*) சுவிட்சர்லாந்தில் உள்ள நான்கு ஆட்சி மொழிகளுள் ஒன்றாகும்.

## மேற்கோள்கள்


பகுப்பு:சுவிட்சர்லாந்தின் மொழிகள்
சியார்சிய மொழி

**சியார்சிய மொழி** (ქართული, *கார்த்துலி*) சியார்சியர்களின் தாய்மொழியும் அந்நாட்டின் ஆட்சி மொழியும் ஆகும். இம்மொழியை முதன்மை மொழியாக சியார்சியாவில் நான்கு மில்லியன் மக்கள் பயன்படுத்துகின்றனர். மேலும், வெளிநாடுகளில் வாழும் ஐந்து இலட்சம் மக்கள் இம்மொழியைப் பேசுகிறார்கள். மொத்தத்தில் 1998-ஆம் ஆண்டு கணக்கின்படி 6-7 மில்லியன் மக்களால் இம்மொழி பேசப்படுகிறது.

## உசாத்துணை

பகுப்பு:கார்ட்வெலி மொழிகள்
பகுப்பு:சியார்சியா
காலுதைச்சண்டை

**காலுதைச்சண்டை** (ஆங்கிலம்: *Kickboxing*; இடாய்ச்சு: *Kickboxen*) குத்துச்சண்டையை போன்ற ஒரு சண்டை விளையாட்டு ஆகும். இதை உடல் நலக் காரணங்களுக்காகவும் தற்காப்பிற்காகவும் கற்போரும் உண்டு.

## மேற்கோள்கள்

பகுப்பு:சண்டை விளையாட்டுக்கள்
அலாப்பா

**அலப்பா-என்ரிக்கசு** என்னும் முழுப்பெயர் கொண்ட **அலாப்பா** (Xalapa) என்பது மெக்சிக்கோ நாட்டின் மாநிலங்களுள் ஒன்றான வேராகுரூசின் தலைநகரம் ஆகும். 2005 ஆம் ஆண்டுக் கணக்கெடுப்பின்படி, இந்த நகரத்தின் மக்கள் தொகை 387,879. 413,136 மக்கள் தொகையைக் கொண்ட மாநகரப் பகுதி, 118.45 சதுர கிலோமீட்டர் பரப்பளவு கொண்டது. வேராகுரூசு மாநிலத்தின் புவியியல் மையத்துக்கு அண்மையில் அமைந்துள்ள சலாப்பா, வேராகுரூசு நகரத்துக்கு அடுத்தபடியாக இம் மாநிலத்தில் உள்ள நகரங்களில் இரண்டாவது பெரிய நகரமும் ஆகும்.

அலாப்பா-என்ரிக்கசு என்னும் பெயர் 19 ஆம் நூற்றாண்டின் ஆளுநராக இருந்த சுவான் டி லா லசு என்ரிக்கசு (Juan de la Luz Enríquez) என்பாரைக் கௌரவிப்பதற்காக அவரது பெயரைத் தழுவி இடப்பட்டது.

பகுப்பு:மெக்சிக்கோவிலுள்ள நகரங்களும் ஊர்களும்
வெள்ளை

**வெள்ளை** ஒரு நிறமாகும் இவ்வுணர்வு மனிதக் கண்ணில் காணப்படும் நிறத்தை அறியக்கூடிய மூன்று வகை கூம்புக் களங்களை கிட்டத்தட்ட நிகரான அளவின் தூண்டுவதும் சுற்றுப்புறச் சூழலைவிட கூடிய ஓளிர்மையைக் கொண்டதுமான ஒளியால் ஏற்படுத்தப்படுகிறது. வெள்ளை உணர்வு சாயல் (hue), சாம்பல் நிறம் (grayness) அற்றதாக காணப்படும்.
வெள்ளொளியை பலவாறாக உண்டாக்க முடியும். சூரியன் அவ்வாறனதொரு மூலமாகும். மின்சார வெண்சுடர் இன்னொரு மூலமாகும். தற்கால ஒளிமூலங்களான உடனொளிர் விளக்கு, ஒளிகாவும் இருமுனையம் போன்றவையும் வெள்ளொளி மூலங்களாகும். தனது மேற்பரப்பில் பட்டுத் தெறிக்கும் ஒளியை மாற்றதாக எப்பொருளும் வெள்ளை நிறமாகத் தோன்றும்.

பூக்கள், முகில்கள், தூவிப்பனி போன்றவை வெள்ளை நிறமாக தோன்றுவதால் மானிட கலாச்சாரத்தில் வெள்ளை நிறம் முக்கிய இடத்தைப் பெற்றுள்ளது. பொதுவாக வெள்ளை நிறம் தூய்மை, சுத்தம் என்பவற்றைக் குறிக்கப் பயன்படுகிறது. வெள்ளை, கருப்பு நிறங்களிடையே காணப்படும் பாரிய வேறுபாட்டால் இவை வேற்றுமையைக் குறிக்க பயன்படுத்தப்படுகின்றன. சீன கலாச்சாரத்தில் வெள்ளை நிறம் சாவைக் குறிக்கிறது.

## மேற்கோள்கள்

பகுப்பு:நிறங்கள்
வேராகுரூசு (நகரம்)

**வேராகுரூசு** (Veracruz) என்பது, மெக்சிக்கோ நாட்டின் ஒரு மாநிலமான வேராகுரூசில் மெக்சிக்கோ குடாவில் அமைந்துள்ள ஒரு முக்கிய துறைமுக நகரம் ஆகும். இது மாநிலத் தலைநகரமான அலாப்பாவில் (Xalapa) இருந்து கூட்டமைப்பு நெடுஞ்சாலை 140 வழியாக 105 கிலோமீட்டர் (65 மைல்) தொலைவில் உள்ளது. 2005 ஆம் ஆண்டு நடத்தப்பட்ட கணக்கெடுப்பின்படி நகரத்தின் மக்கள் தொகை 444,438 உம், மாநகரசபைப் பகுதியின் மக்கள்தொகை 512,310 உம் ஆகும். 241 சதுர கிலோமீட்டர் பரப்பளவு கொண்ட மாநகரசபைப் பகுதியில் நகருக்கு வெளியாயுள்ள வலன்டே டயசு, லாசு அமாப்போலாசு ஆகிய பகுதிகளும் அடங்குகின்றன. போக்கா டெல் ரியோ (Boca del Río), ஆல்வாராடோ (Alvarado) ஆகிய மாநகரசபைப் பகுதிகளையும் உட்படுத்தியுள்ள இதன் பெருநகரப் பகுதி 702,394 மக்கள் தொகையைக் கொண்டது.

பகுப்பு:மெக்சிக்கோவிலுள்ள நகரங்களும் ஊர்களும்
சட்னி

**சட்னி** (*Chutney*) என்பது உணவுகளுடன் தொட்டு சாப்பிடுவதற்காக தயாரிக்கப்படும் இணை பதார்த்தமாகும். இவை சில காய்கறிகள் அல்லது வெங்காயம், தக்காளி, மிளகாய், கொத்தமல்லி, கறிவேப்பிலை, உப்பு போன்றவற்றுடன் நறுமணப் பொருட்களுடன் அரைத்து, பின்னர் எண்ணெயில் தாளித்து, பலவிதவிதமான சட்னி வகைகள் தயாரிக்கப்படுகிறது. இதனை இட்லி, தோசை & வகைகள், பொங்கல், உப்மா, இடியாப்பம், ஆப்பம், பணியாரம், வடை, போண்டா, **பஜ்ஜி**, சம்சா போன்ற பல விதமான நாம் அன்றாடம் சாப்பிடும் உணவு பதார்த்தங்கள் மற்றும் பலகாரங்கள் உடன் கலந்து உட்கொள்ளப்படுவதாகும்.

## சொற்பிறப்பியல்
சட்னி என்ற வார்த்தை இந்தி சொல்லான चटनी (சட்னி) என்பதிலிருந்து உருவானது. चाटना என்பதன் பொருள் 'நக்குவது' அல்லது 'பசியுடன் சாப்பிடுவது' என்பதிலிருந்து பெறப்பட்டது. இந்தியாவில், சட்னி என்பது பொதுவாக புதிதாக தயாரிக்கப்பட்டவைகளையும் மற்றும் ஊறுகாய் தயாரிப்புகளையும் குறிக்கிறது.  இருப்பினும், பல இந்திய மொழிகள் இந்த வார்த்தையை புதிய தயாரிப்புகளுக்கு மட்டுமே பயன்படுத்துகின்றன.

தமிழ்நாட்டில், *தொகையல்* அல்லது *துவையல்* (தமிழ்) என்பது சட்னியைப் போன்ற ஆனால் பசை போன்ற நிலைத்தன்மையுடன் கூடிய தயாரிப்புகளை குறிக்கின்றது. ஆந்திரப் பிரதேசத்தில் இது *பச்சடி* என்றும் அழைக்கப்படுகிறது. கேரளாவில் "சம்மந்தி" என்றும் தெலங்காணாவில் "தொக்கு" அல்லது "பச்சடி" என்றும் அழைக்கப்படுகிறது. "தேங்காய் சட்னி," தேங்காய் சார்ந்த சட்னி, 'சட்னி' பொதுவாக கூற்படுவதோடு பொதுவாகத் தயாரிக்கப்படுவதாகவும் உள்ளது.

## வகைகள்
பலவிதமான சட்னிகள் உண்டு. நன்மை பயக்கும் என நம்பப்படும் மருத்துவத் தாவரங்களும் சில சமயங்களில் சட்னிகளாக தயாரிக்கப்படுகின்றன. உதாரணமாக பிரண்டைத் துவையல் அல்லது பீர்க்கங்காய் துவையல் அல்லது பீரகாய தொக்கு. பாகற்காய் கூட சட்னி தயாரிக்கப் பயன்படுத்தலாம். இது ஒரு சுவையாக இருக்கும். எப்போதாவது, சுவையிலும் நிறத்திலும் மாறுபட்ட சட்னிகளை ஒன்றாக பரிமாறலாம்—பச்சை புதினா மற்றும் மிளகாய் சட்னியுடன் மாறுபட்ட இனிப்பு பழுப்பு புளி மற்றும் பேரீச்சம்பழ சட்னி ஆகியவை விருப்பமான கலவையாக இருக்கலாம்.

மேலும் சில :
* *[[தேங்காய் சட்னி]]*  
* *[[தக்காளிச் சட்னி]]*
* *கொத்தமல்லி சட்னி*
* *வெங்காய சட்னி (மிளகாய் சட்னி/கார சட்னி)*
* *பொட்டுக்கடலை சட்னி* 
* *வேர்க்கடலை சட்னி (மலாட்டை சட்னி)*
* *[[பூண்டு சட்னி]]*
* *புதினா சட்னி*
* *வாழைப்பூச் சட்னி*
* *வாழைத்தண்டுச் சட்னி*
* *மாங்காய் சட்னி*
* *பூசனிக்காய் சட்னி*
* *வெள்ளரிக்காய் சட்னி*
* *பாண்டிச்சேரி சட்னி*

## செயல்முறை
ஒவ்வொரு சட்னியின் செயல்முறை அதன் மூலப்பொருளை கொண்டுள்ளது. (எ.கா.) தேங்காய் சட்னி என்பது தேங்காய் வைத்து செய்ய வேண்டும்.

**தேவையான பொருட்கள்**:

தேங்காய், தண்ணீர், தேவையான அளவுக்கு உப்பு, கடுகு, மிளகாய், கறிவேப்பிலை.

தேங்காயை உடைத்து துருவி,  பின்பு மிளகாய் சேர்த்து ஆட்டுக்கல்லில் (மிக்சியில்) போட்டு நன்றாக அரைக்க வேண்டும். தேவையான் தண்ணீர் மற்றும் உப்பைச் சேர்த்து நன்றாக அரைக்க வேண்டும். சிறிது நேரத்திற்கு பிறகு தேங்காய் சட்னி உருவாகிவிடும். இதன் பின்னர், கடுகு மற்றும் கறிவேப்பிலையைச் சிறிது எண்ணெய் விட்டுத் தாளித்து சட்னியுடன் கலக்க வேண்டும். இதனை மொறு மொறுவான தோசையுடன் சாப்பிட்டால் ருசியாக இருக்கும்.

## சான்றுகள்

## வெளி இணைப்புகள்

பகுப்பு:தென்னிந்திய சமையல்
பகுப்பு:சட்னி
பரோட்டா

**பரோட்டா** அல்லது **புரோட்டா** (*Parotta* அல்லது *Puratha*) என்பது மைதாமாவால் செய்யப்படும் உணவாகும். இது இந்தியா, பாகிஸ்தான், பங்களாதேஷ், ஆப்கானிஸ்தான், ஈரான், ஈராக், நேபாளம், பர்மா, இலங்கை, மலேசியா, சிங்கப்பூர், இந்தோனேசியா போன்ற நாடுகளில் கிடைக்கிறது. இதனை இலங்கையில் *பராட்டா* என்றும், இந்தோனேசியாவில் *ப்ராத்தா* என்றும் அழைக்கப்படுகிறது. *பராத்தா* என்கிற வார்த்தை சமஸ்கிருதச் சொல்லாகும். இரண்டாம் உலகப் போரின் போது ஏற்பட்ட கோதுமைப் பற்றாக்குறையால், மைதா மாவினால் செய்யப்பட்ட உணவுகள் தமிழகத்தில் பரவலாகப் பயன்படத் தொடங்கின; பரோட்டாவும் பிரபலமடைந்தது.

## வகைகள்
* புரோட்டா
* கொத்து புரோட்டா (முட்டை புரோட்டா)
* வீச்சு புரோட்டா
* முட்டை வீச்சு புரோட்டா
* லாப்பா புரோட்டா
* முட்டை லாப்பா புரோட்டா
* சிக்கன் லாப்பா புரோட்டா
* சில்லி புரோட்டா
* கோதுமை புரோட்டா
* பன் புரோட்டா (தடிமன் ரொட்டி)
* விருதுநகர் எண்ணெய் புரோட்டா
* தூத்துக்குடி பொறித்த புரோட்டா

## உடன் பரிமாறுவை
# சைவ குருமா (சால்னா)(சேர்வா)
# அசைவ குருமா (சால்னா)(சேர்வா)
# முட்டை குருமா
# கொத்து கறி

## சிக்கல்கள்
மைதா மாவைச் சுத்திகரிக்க *பென்சாயில் பெராக்ஸைடு* (Benzoyl Peroxide) எனும் வேதிப்பொருள் பயன்படுத்தப்படுகிறது. இது உடலுக்குத் தீங்கான ஒன்றாகும். அது மட்டுமல்ல, நீரிழிவு (சர்க்கரை) நோய் வர வாய்ப்புகள் அதிகம். இவற்றை சில ஐரோப்பிய நாடுகளும், சீனாவும், இங்கிலாந்தும் தடை செய்திருக்கின்றன. புரோட்டாவின் மூலப்பொருட்கள் சில விதங்களில் உடல் நலனுக்குக் கேடு விளைவிக்கக் கூடியது என சில கருத்துக்களும் முன்வைக்கப்படுகின்றன.

## படத்தொகுப்பு

Parotta balls prep.jpg|மைதா மாவை உருண்டைகளாக்குதல்
Mutton mincing1.jpg|உருண்டைகளை ஊறவைத்தல்
Parotta fluff balls.jpg|தயாரான உருண்டைகள்
Round spiralled ball of dough.jpg|விசிறியாக அடித்து வட்டமாகச் சுற்றப்பட்ட மைதா மாவு
படிமம்:Tuticorin-Parotta.jpg|வேக வைக்கப்படும் பரோட்டா
An aestheticTandoori Parata.jpg|தந்தூரி பரோட்டா
படிமம்:Parotta.jpg|பரோட்டா
Kothu Parotta (Chicken) as served in Tamil Nadu, India.jpg|கொத்து பரோட்டா கோழிக்கறியுடன்.
Parotta (deep fried) in Tuticorin district JEG2801.JPG|தூத்துக்குடி பொறித்த புரோட்டா
Parotta (deep fried) in making in Tuticorin district JEG2830.JPG|எண்ணெய்சட்டியில் இடப்படும் தூத்துக்குடி பொறித்த புரோட்டா


## மேற்கோள்கள்

பகுப்பு:தென்னிந்திய சமையல்
பகுப்பு:தமிழர் சமையல்
பகுப்பு:கர்நாடக சமையல்
பகுப்பு:கேரள சமையல்
பகுப்பு:உரொட்டிகள்
அலியா

யூதர்களுக்கு தங்கள் இறைவன் வாக்களித்தாக சொல்லப்படும் பாலஸ்தீனிய நிலத்துக்கு யூதர்கள்  வந்து குடியேறிவது **அலியா** (எபிரேயம்: עלייה பலுக்கள்: அலியா பொருள்:ஏற்றம்) எனப்படுகிறது. அலியா சியோனிய கொள்கையின் முக்கிய அம்சமாகும். மாற்றாக யூதர் பாலஸ்தீனின் நிலங்களை விட்டு வெளியேறல் யெரிதா என்றழைக்கப்படுகிறது. பாலஸ்தீனிய புனித பூமிக்கு திரும்புவதே பாபிலோனிய நாடு கடத்தலுக்குப் பின் யூதர்களின் பேரவாவாக இருந்தது. 1882-க்குப் பின்னர் பாலஸ்தீனத்திற்கு மிகுதியான அளவில் யூதர்களின் சட்ட விரோது டியேற்றம் அமைந்தது.

### சொல்லியல்
அலியா என்ற சொல் எபிரேய மொழிச்சொல்லாகும். இது "முன்னகர்வு" அல்லது "மேல் நகர்வு" என்ற பொருளைக் குறிக்கும். யூத பண்பாட்டின்படி, பாலஸ்தீனிய நிலத்திற்கு போவதென்பது புவி ரீதியான பயணம் மட்டுமல்லாமல் தம் உடல், பொருள், ஆவியுமே பயணிக்கிறது என்று கொண்டனர். எகிப்து, பாபிலோனியா, நடுத்தரைக்கடலை ஒட்டிய நாடுகளில் செறிந்து வாழ்ந்த யூதர்கள், ரப்பிக்களின் காலகட்டத்தில் பாலஸ்தீனத்திற்கு போகவேண்டும் என்றால் உயர்ந்த மலை முகட்டில் பயணித்தே செல்ல வேண்டுமாய் இருந்தது. கடல் மட்டத்திலிருந்து சற்றொப்ப 2700 அடிக்கு மேலே அமைந்த ஜெருசலேமுக்கு செல்லவேண்டியது மேல் நகர்வு என்றே சொல்லும்படி இருந்தது.

### புள்ளிவிபரம்
1919 தொடக்க்கம் 2006 ஆம் ஆண்டு வரையான காலப்பகுதியில் பாலஸ்தீனுக்கு வந்த குடியேற்றவாதிகள் பற்றிய புள்ளிவிபரம் கீழேதரப்பட்டுள்ளது. 

## உசாத்துணை

## மேலும் படிக்க
* Ben-Gurion, David* From Class to Nation: Reflections on the Vocation and Mission of the Labor Movement* (Hebrew), Am Oved (1976)

## வெளி இணைப்புகள்
* Moving to Israel - The Complete Resource Guide 
* Aliyaing.com  A helpful guide on aliyah and its challenges written by olim for olim
* Nefesh B'Nefesh *Aliyah* from North America & The United Kingdom
* ISRAEMPLOY - Israel Aliyah Job List & Employment information
* NOAM - Informations about Aliya Israel from German spreaking Countries 
* "Aliyah" - the word and its meaning
* Dispersion and the Longing for Zion, 1240–1840, by Arie Morgenstern
* Aliyah - Moving to Israel - Resource Directory
* ImpactAliyah  advocating Aliyah as a means to make a positive impact.
* Kumah, a self-described "Neo-Zionist" group, calling for mass *aliyah* of American Jews.
* Aliyah , aliyah website including articles, interviews, blog and information, hosted by Laura Ben-David, author of MOVING UP: An Aliyah Journal
* Aliyah sees 9% dip from 2005  (*[[Haaretz]]*)
* Israel tries to increase immigration
* Yossi Klein Halevi, The Historic Significance of American Aliya September 2003.

பகுப்பு:இசுரேல்
பகுப்பு:இசுரேல் வரலாறு
பகுப்பு:மனிதப் புலப்பெயர்வு
பகுப்பு:சீயோனிசம்
தோப்பூர் (திருகோணமலை)

**தோப்பூர்**, இலங்கையின் திருகோணமலை மாவட்டத்தில் அமைந்துள்ள ஓர் ஊர். இவ்வூர் மூதூர் பிரதேச செயலகப் பிரிவுக்குட்பட்டது. மூதூர் நகரிலிருந்து 16 கி.மீ. தொலைவிலுள்ள தோப்பூர் பிரதேசம் ஏழு கிராம அதிகாரி பிரிவுகளைக் கொண்டு 39.9 எக்டர் பரப்பளவைக் கொண்டுள்ளது.

இவ்வூரில் தென்னை அதிகமாக காணப்பட்டதால் தோப்பு எனவும் பின்னர் இப்பெயர் திரிபடைந்து தோப்பூர் எனவும் அழைக்கப்பட்டது. தோப்பூர் நிறைய வயல்களையும் சிறிய குளமான நாவற்கேணியையும்  கொண்டுள்ள அழகிய ஊராக விளங்குகிறது.

## இங்கு பிறந்து புகழ் பெற்றோர்
* வீ. ஏ. கபூர் - வானொலி அறிவிப்பாளர்

## மேற்கோள்கள்

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
இடாய்ச்சு மொழியொலி

இக்கட்டுரை இடாய்ச்சு மொழியின் ஒலியியல் அல்லது மொலியொலியியலைப் பற்றியது.

## உயிரொலி

## மெய்யொலி

பகுப்பு:இடாய்ச்சு
பீடபூமி

நிலவியலில் **பீடபூமி** (*Plateau*) என்பது ஒரு வகையான மேட்டு நிலப்பரப்பைக் குறிக்கும். பொதுவாக கடல் மட்டத்தை விட நன்கு உயரமான சம நிலப்பரப்பு பீடபூமி எனப்படுகிறது.

உலகின் மிக உயரத்தில் அமைந்துள்ள திபெத் பீடபூமி "உலகின் கூரை" என கருதப்படுகிறது. இது 25,00,00 சதுர கிலோ மீட்டர் பரப்பளவும், கடல் மட்டத்திலிருந்து 5000 மீ உயரத்திலும் அமைந்துள்ளது. காலநிலை மாற்றங்கள் பீடபூமியினால் ஏற்படும். உதாரணமாக இந்தியாவின் பருவமழை காலங்களில் வரும் பருவக்காற்றை திசை திருப்பும் அளவிற்கு திபெத் பீடபூமி உயரமானது.

வட அமெரிக்காவின் கொலெராடோ பீடபூமியும் (337,000 ச.கி.மீ ) குறிப்பிடத்தகுந்த பீடபூமியாகும்.
யுவகிருஷ்ணா

**யுவகிருஷ்ணா** என்ற பெயரில் எழுதும் கிருஷ்ணகுமார் ஒரு தமிழ் எழுத்தாளர். தொடக்கத்தில் இணைய விவாத தளங்களிலும், வலைப்பதிவுகளிலும் எழுதத் தொடங்கிய இவர் பதினைந்துக்கும் மேற்பட்ட நூல்களை எழுதியிருக்கிறார். குங்குமம், பெண்ணேநீ, ஆனந்த விகடன், குமுதம் ரிப்போர்ட்டர், பில்டர்ஸ் வேர்ல்டு உள்ளிட்ட பத்திரிகைகளிலும்.. திண்ணை, தமிழோவியம் உள்ளிட்ட இணைய இதழ்களிலும் எழுத்துப் பங்களிப்பு அளித்திருக்கிறார். குமுதம் இதழ் கடந்த 2008ஆம் ஆண்டு தொகுத்த முதல் பத்து சிறந்த வலைப்பதிவுகளில் இவரது வலைப்பதிவு தேர்ந்தெடுக்கப்பட்டிருந்தது என்பது குறிப்பிடத்தக்கது. புதிய தலைமுறை வாரப்பத்திரிகையில் செய்தியாளராகப் பணியாற்றிய இவர், இப்போது தினகரன் நாளிதழில் இணைப்பாசிரியராகப் பணியாற்றி வருகிறார்.

உயிர்மையும் சுஜாதா அறக்கட்டளையும் இணைந்து பல்வேறு பிரிவுகளில் வழங்கும் சுஜாதா விருதினை 2011ஆம் ஆண்டு இவர் இணையப் பிரிவில் பெற்றுள்ளார்.

## நூல்கள்
* *சுண்டி இழுக்கும் விளம்பர உலகம்*
* *விஜயகாந்த்*
* *தேமுதிக*
* *சைபர் க்ரைம்*
* *அழிக்கப் பிறந்தவன்*
**சரோஜாதேவி*
**காதல் வழியும் கோப்பை*
**நடிகைகளின் கதை*
**கங்கையிலிருந்து கூவம் வரை*
**ரைட்டர்ஸ் உலா*
**தாம்பூலம் முதல் திருமணம் வரை*
**பழைய பேப்பர்*
**காட்ஃபாதர்*
**சினிமாவுக்கு கதை எழுத கத்துக்கலாம்*
**நன்றி மறந்த நாடு*
**தற்கொலைப்படை*
**பிழியப் பிழிய காதல்*
**சீத்தலைப் பாட்டனார் கவிதைகள்*
**கோவை எக்ஸ்பிரஸ்*
**லுங்கி*
**இந்தித் திணிப்பை என்றும் எதிர்ப்போம்*
**ராஜராஜ சோழனுக்கு என்ன ஆச்சு?*

## மேற்கோள்கள்

## வெளி இணைப்புகள்
* யுவகிருஷ்ணாவின் இணையத்தளம்
* தமிழ் எழுத்தாளர்கள் இணையத்தளம்
* எழுத்தாளர் பா.ராகவனின் வாழ்த்து 
*அமேஸான் தளத்தில்

பகுப்பு:தமிழக எழுத்தாளர்கள்
பகுப்பு:தமிழ் இதழியலாளர்கள்
சலஞ்சர் ஆய்வுப் பயணம்

right|thumb|எச்.எம்.எசு சலஞ்சர் கப்பலின் படம்.
**சலஞ்சர் ஆய்வுப் பயணம்** என்பது பொதுவாக 1872 - 76 ஆண்டுக் காலப் பகுதியில் இடம்பெற்ற ஒரு அறிவியல் ஆய்வுக்கான கடல் பயணத்தைக் குறிக்கும். இவ்வாய்வுகளின் போதான பல கண்டுபிடிப்புக்கள் கடலியல் துறையின் தொடக்கத்துக்கான அடிப்படையாக அமைந்தது.

எடின்பரோ பல்கலைக்கழகம், மேர்ச்சிசுட்டன் காசில் பள்ளி ஆகியவற்றைச் சேர்ந்த இசுக்காட்லாந்தியரான சார்லசு வைவில் தாம்சன் (Charles Wyville Thomson) என்பவரின் ஆலோசனைப்படி இலண்டன் அரச கழகம், 1872 ஆம் ஆண்டில் அரச கடற்படையிடம் இருந்து எச்.எம்.எசு சலஞ்சர் என்னும் ஒரு கப்பலைத் தனது அறிவியல் ஆய்வுப் பயன்பாட்டுக்காகப் பெற்றது. அதில் இயற்கை வரலாறு, வேதியியல் ஆகியவற்றுக்கான ஆய்வுகூடங்களையும் அமைத்துக்கொண்டது.

இக்கப்பல் 1872 ஆம் ஆண்டு டிசம்பர் 21 ஆம் நாள் இங்கிலாந்தில் உள்ள போர்ட்சுமவுத் துறைமுகத்தில் இருந்து புறப்பட்டது. தாம்சனின் அறிவியல் தொடர்பான மேற்பார்வையின் கீழ் இக் கப்பல் ஏறத்தாழ 70,000 கடல் மைல் தூரம் பயணம் செய்து அளவீடுகளை எடுத்ததுடன் ஆய்வுகளையும் நடத்தியது. இதன் ஆய்வு முடிவுகள், *1873-76 ஆம் ஆண்டில் எச்.எம்.எசு சலஞ்சரின் ஆய்வுப் பயணத்தின் போது, கிடைத்த அறிவியல் முடிவுகள் தொடர்பான அறிக்கை* என்ற பெயரில் வெளியிடப்பட்டது. பிற பல கண்டுபிடிப்புக்களோடு, இது 4,000 முன்னர் அறியப்படாத உயிரினங்களைப் வகைப்படுத்தியது. இவ்வெளியீட்டை மேற்பார்வை செய்தவரான ஜான் முரே என்பார், இவ்வறிக்கையை, பதினைந்து, பதினாறாம் நூற்றாண்டுகளில் இடம்பெற்ற பெரும் கண்டுபிடிப்புக்களுக்குப் பின்னர் ஏற்பட்ட மிகப் பெரிய அறிவு தொடர்பான முன்னேற்றம் என விளக்கினார்.

1876 மே மாதம் 24 ஆம் நாள் ஹம்ப்சயரில் உள்ள இசுப்பிட்டெட் துறைமுகத்துக்கு வந்து சேர்ந்த இக்கப்பல், மொத்தமாக 68,890 கடல் மைல்கள் (127,580 கிலோ மீட்டர்) தூரம் பயணம் செய்திருந்தது. இது இதன் பயணக் காலமான 1606 நாட்களில், 713 நாட்களைக் கடலில் செலவிட்டது. இது 492 ஆழ்கடல் அளவீடுகள் உட்படப் பல நூற்றுக்கணக்கான ஆய்வுகளில் ஈடுபட்டது.

## இவற்றையும் பார்க்கவும்
* கடல்சார் அறிவியலுக்கான சலஞ்சர் கழகம்

## வெளியிணைப்புகள்

* ''சலஞ்சர்'' கழகம்
* எச்.எம்.எசு ''சலஞ்சர்'' இணையக் கண்காட்சி 

பகுப்பு:கடலியல்
ஒரகடம்

**ஒரகடம்** செங்கல்பட்டு மாவட்டத்தில் உள்ள திருக்கழுக்குன்றத்தை அடுத்துள்ள ஒரு வளர்ந்து வரும் பொருளாதார மண்டலம் ஆகும். திருப்பெரும்புதூருடன் இணைந்து தொடங்கப்பட்ட தொழிற்சாலைகள் ஏறக்குறைய 7000 ஏக்கர் நிலப்பரப்பில் அமைந்துள்ளன.

## அமைவிடம்
செங்கற்பட்டு மாவட்டம், திருப்போரூர் வட்டம், செங்கற்பட்டு- திருக்கழுக்குன்றம் சாலையில் அமைந்துள்ளது ஒரகடம்.

## ஸ்ரீகோதண்டராம ஸ்வாமி திருக்கோயில்
ஒரகடம் பகுதி பண்டைய காலத்தில் தொண்டை நாட்டைச் சேர்ந்த பகுதி. ஒரகடத்தின் பண்டைய பெயர் பராங்குசபுரம் என்பது. ஸ்ரீகோதண்டராம ஸ்வாமி திருக்கோயில் எனும் 1,200 ஆண்டுகள் பழைமையான ஸ்ரீராமர் திருக்கோயில் இங்கமைந்துள்ளது. இத்திருக்கோயிலில் மூலவர் ஸ்ரீரகுநந்தன் மூலவர் தாயாருடன் ஒரே சந்நிதியில் காட்சியளிப்பது அரிதான அமைப்பாகும். இத்திருக்கோயிலில் திருப்பணிகள் தற்போது (2014-ஆம் ஆண்டு) நடந்து வருகின்றன.  இத்திருக்கோயிலைச் சுற்றி அக்ரஹாரம் கருடனின் இறக்கைகள் போன்ற அமைப்பில் அமைவதற்கு வேண்டிய நிலத்தை ஸ்ரீஅஹோபில மடத்தின் ஸ்ரீஷஷ்ட்ட பராங்குஸ யதீந்தர மஹாதேசிகன் தாமே அளந்து அளித்ததால் ’பராங்குசபுரம்’ என்ற பெயர் ஏற்பட்டது. 

## தொழிற்சாலைகள்
ஒரகடத்தில் 300 கோடி ரூபாய் முதலீட்டில் நோக்கியா-சீமன்சு நெட்வொர்க் தொழிற்சாலை நிறுவப்பட்டு 99 வருட குத்தகைக்கு மிகவும் குறைக்கப்பட்ட தொகைக்கு நிலமும் பெற்று பெருந்தொகையை வரி ஏய்ப்பும் செய்தது ($413 மில்லியன்) நோக்கியா நிறுவனம்.

## அடிக்குறிப்புகளும் மேற்கோள்களும்

பகுப்பு:சென்னை சுற்றுப் பகுதிகள்
பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
உரொட்டி

**உரொட்டி** ஒரு வகை உணவுப் பொருளாகும். பொதுவாக கோதுமை மாவு, தண்ணீர் மற்றும் உப்புக் கலவையை சூடான மேற்பரப்பில் இட்டு வேகவைப்பதன் மூலம் உரொட்டி தயாரிக்கப்படுகிறது. பீட்சாவின் அடிப்புறம் ரொட்டியினால் ஆனது. இலங்கை, இந்தியா, பாகிஸ்தான் போன்ற நாடுகளில் கோதுமை உரொட்டி முக்கிய உணவுகளில் ஒன்றாகும். சிலர் ரொட்டி செய்யும் மாவில் மரக்கறி போன்றவற்றைக் கலந்து சமைப்பர்.

## ஊடகங்கள்

File:Afghan bread.jpg|
File:Pane carasau.jpg
File:PileofpitaS.jpg
File:Balboa 20 bg 120603.jpg


## இதையும் காணவும்
*வெதுப்பி

பகுப்பு:உரொட்டிகள்
சைலன்ஸ் பிகம்ஸ் யூ

**சைலன்ஸ் பிகம்ஸ் யூ**  2005 ஆம் ஆண்டு வெளியிடப்பட்ட ஒரு திகில் திரைப்படமாகும். இந்த திரைப்படத்தில் அலிசியா சில்வசுடோன், சியென்னா கிலரி, ஜோ ஆன்டர்சன் ஆகியோர் முக்கிய வேடங்களில் நடித்துள்ளனர்.

## கதைச் சுருக்கம்

இந்தத் திரைப்படம் தனிமையான ஒரு வீட்டில் வாழ்வதுடன் வெளியுலகத் தொடர்பின்றி இருக்கும் வயலட் (அலிசியா சில்வசுடோன்), கிரேசு (சியென்னா கிலரி) ஆகிய இரு சகோதரிகளின் கதையைச் சொல்லுகின்றது. சகோதரிகள் இருவரும் தம் வீட்டுக்கு வரும் லூக் (ஜோ ஆன்டர்சன்) எனும் பையனை மயக்க இவர்கள் முயல்கின்றனர். வயலட் , லூக் இருவரும் காதலில் விழுவதுடன் அந்த வீட்டை விட்டு வெளியேற முயலுகின்றனர், அப்போது அவர்கள் அங்கே அடைக்கப்பட்டுள்ளதை உணர்கின்றனர்.இந்தத் திரைப்படம் இந்த இரு சகோதரிகளின் வித்தியாசமான நடத்தையை குறிப்பாக அவர்களின் தந்தையுடன் இருக்கும் முறைகேடான நடத்தையையும் காட்டுகின்றது. வயலட், லூக் காதலால் பொறாமைக் கொள்ளும் கிரேசு லூக்கை கவர்ச்சியால் மயக்க முயல்கிறார். இதனிடையே வயலட் கர்ப்டைந்தாலும் கர்பம் இடையிலேயே கலைந்து விடுகிறது. படத்தின் கடைசியில் ஏற்படும் தீ விபத்தில் லூக் இறக்கிறான்

## வெளி இணைப்புகள்

பகுப்பு:2005 திரைப்படங்கள்‎
பகுப்பு:ஆங்கிலத் திரைப்படங்கள்
அட்டோமியம்

thumb
**அட்டோமியம்** (Atomium) என்பது எக்சுப்போ 58 எனப்படும், 1958 ஆம் ஆண்டின் பிரசெல்சு உலக விழாவுக்காகக் கட்டப்பட்ட ஒரு நினைவுச்சின்னம் ஆகும். ஆன்ட்ரே வாட்டர்கெயின் (André Waterkeyn) என்பவரால் வடிவமைக்கப்பட்ட இதன் உயரம் 102 மீட்டர்கள் (335 அடிகள்). இரும்புப் படிகத்தின் அணு அமைப்பை ஒத்ததாக, ஒன்றுடன் ஒன்று இணைக்கப்பட்ட ஒன்பது உருக்குக் கோளங்களினால் ஆன இது ஒரு படிக மூல அமைப்பின் 165 பில்லியன் மடங்கு அளவு கொண்டது.

ஒவ்வொன்றும் 18 மீட்டர் விட்டம் கொண்ட ஒன்பது கோளங்களில் எட்டுக் கோளங்கள், ஒரு கனக் குற்றி வடிவச் சட்டக வடிவின் எட்டு உச்சிகளிலும் அமைந்துள்ளன. ஒன்பதாவது மூலைவிட்டங்களால் இணைக்கப்பட்டுக் கன வடிவத்தின் மையத்தில் உள்ளது. இக் கன வடிவ அமைப்பின் விளிம்புகள் வழியே அமைந்து கோளங்களை ஒன்றுடன் ஒன்று இணைக்கும் குளாய்கள் நகர்படிகளைக் கொண்டுள்ளன. இவற்றைப் பயன்படுத்தி ஒரு கோளத்தில் இருந்து இன்னொரு கோளத்துக்குச் செல்ல முடியும். இக் கோளங்களுக்குள் காட்சிக் கூடங்களும், பிற பொதுப் பயன்பாட்டு இடங்களும் அமைக்கப்பட்டுள்ளன. உச்சியில் உள்ள கோளத்தில் இருந்து பிரசல்சு நகரின் விரிந்த பார்வையைப் பெற முடியும். நடுவில் நிலைக்குத்தாக அமைந்த குளாய் ஒரு உயர்த்தியைக் கொண்டுள்ளது. இது ஒரு செக்கனுக்கு 5 மைல்கள் வேகத்தில் செல்லக்கூடியது.

## வரலாறு
இந்த நினைவுச் சின்னத்தை தொடக்கத்தில் ஈபெல் கோபுரம் தலைகீழாக அமைந்தது போன்ற ஒரு வடிவத்தில் அமைக்க ஆலோசிக்கப்பட்டது. ஆனால், வாட்டர்கெயின் ஒரு அணு அமைப்பைப் போன்ற வடிவம் குறித்த காலப்பகுதிக்கு ஒரு குறியீடாக அமையும் எனக் கருதினார். முதலில் இக்கட்டிடம் ஆறு மாதத்துக்கு மட்டுமே வைத்திருப்பது என முடிவு செய்யப்பட்டு இருந்தது. ஆனால், விரைவிலேயே இது பிரசில்சு உலாக விழாவுக்கான நினைவுச்சின்னமாக மட்டுமன்றி, தற்காலக் கட்டிடக்கலைக்கான குறியீடாகவும் இருக்கும் என உணரப்பட்டதால் அது அகற்றப்படாமல் 50 ஆண்டு காலம் வரை அப்படியே இருந்தது.

## திருத்தவேலை
மார்ச் 2004 ஆம் ஆண்டில் திருத்தவேலைகள் தொடங்கப்பட்டன. இதனால் இது 2006 பெப்ரவரி 18 ஆம் தேதி வரை பொதுமக்கள் பார்வைக்கு மூடப்பட்டு இருந்தது.

## வெளி இணைப்புகள்

* 
* Atomium renovation and interior design by Conix Architects 
* 
* Webcam Atomium
* Atomium: virtual visit
* Free Pictures Atomium 
* Brussels Discovery
* Atomium's architecture 

## மேற்கோள்கள்

பகுப்பு:பெல்ஜியம் நாட்டிலுள்ள கட்டிடங்கள்
பகுப்பு:பெல்ஜியம்
மலைப்பாம்பு

**மலைப்பாம்பு** (*Python*) நச்சுத்தன்மையற்ற பாம்புகள் பிரிவிலுள்ள பருமன்-மிகுந்த பாம்பு வகை ஆகும். இவை பெரும்பாலும் ஆபிரிக்க ஆசியக் கண்டங்களிலேயே காணப்படுகின்றன.  இவை பெரும்பாலும் தன் இரையை நெரித்துக் கொன்று அதன் பிறகு அவற்றை உண்ணும். இவறில் 12 இனங்கள் இதுவரையிலும் இனங்காணப்பட்டுள்ளன.

## புவியியல் எல்லை
ஆபிரிக்கக் கண்டத்தில் வெப்ப மண்டலங்களில் சகாரா பாலைவனத்திற்கு தென் பகுதியில் காணப்படுகின்றது. எனினும் ஆபிரிக்காவின் தெற்குப்பகுதியில் இவை காணப்படுவதில்லை. அதேவேளை ஆசியாவிலே வங்கதேசம், நேபாளம், இந்தியா, இலங்கை, நிக்கோபார் தீவுகள் போன்றவற்றிலும் மியான்மார், தென் சீனா, ஆங்கொங், ஹைனன் போன்றவற்றிலும் மலேசியப் பகுதிகளான இந்தோனேசியா மற்றும் பிலிப்பைன்சு போன்றவற்றிலும் காணப்படுகின்றது.   

இந்தியாவில் உள்ள முக்கிய மலைப்பாம்புகள்: 
# இந்திய மலைப் பாம்பு 
# மண் மலைப்பாம்பு (அல்லது) அயகரம்.
## வகைப்பாட்டியல்
பைத்தான் பேரினமானது பிரான்காயிசு மேரி தெளதினால் 1803-ல் விசமற்ற பாம்புகளுக்காக முன்மொழியப்பட்டது. இவை நச்சுத்தன்மையற்ற மெல்லிய தோல் மற்றும் நீண்ட பிளவு நாக்கினை கொண்ட பாம்புகளை உள்ளடக்கியது

1993-ல், ஏழு மலைப்பாம்பு சிற்றினங்கள் *பைத்தான்* பேரினத்தின் கீழ் சிற்றினங்களாக அங்கீகரிக்கப்பட்டன.
இன உறவு பகுப்பாய்வுகளின் அடிப்படையில், ஏழு முதல் 13 மலைப்பாம்பு சிற்றினங்கள் அங்கீகரிக்கப்பட்டுள்ளன.

## இதனையும் காண்க
* பர்மிய மலைப்பாம்பு

## மேற்கோள்கள்

பகுப்பு:மலைப்பாம்புகள்
பகுப்பு:நச்சுத்தன்மை அற்ற பாம்புகள்
மாணிக்கம்

**மாணிக்கம்** (*Ruby*) என்பது இளஞ் சிவப்பு அல்லது அடர் சிவப்பு நிறத்திலுள்ளப் படிகக்கல்லாகும், இது நவரத்தினங்களுள் ஒன்று. இதன் சிவப்பு நிறம் குரோமியத்தால் ஏற்படுகிறது. ஒரு பொருளின் உறுதியை அளக்கும் அளவீட்டு முறையாகிய மோவின் உறுதி எண் முறையில் மாணிக்கத்தின் உறுதி எண் 9 ஆகும். இதை விட உறுதி எண் மிகுந்த படிகம் வைரம் ஆகும்.

இளஞ்சிவப்பு-செம்மஞ்சள் குருந்தக்கல் **பதுபராசம்** அல்லது **பதுபராகம்** என அழைக்கப்படுகிறது. 

தாய்லாந்து, கம்போடியா, ஆப்கானிசுத்தான் போன்ற நாடுகளில் மாணிக்கங்களை வெட்டி எடுக்கும் சுரங்கங்கள் உள்ளன. இலங்கையிலும் மாணிக்கங்கள் கிடைத்தாலும் நீலமே அதிகளவில் கிடைக்கிறது.

இயற்கை மாணிக்கம் மிகத்தூய்மையாக இருக்காது, நிறத்தில் தூய்மை குறைந்து இருக்கலாம், அதனுள் நூல் போன்ற இழை காணப்படலாம். இதை கொண்டே இயற்கை மாணிக்கத்தையும் செயற்கை மாணிக்கத்தையும் வேறுபடுத்துவார்கள்.

250px|left|thumb|பட்டை தீட்டப்பட்ட மாணிக்கம்
250px|left|thumb|மாணிக்கம்

## மேற்கோள்கள்

பகுப்பு:இரத்தினக் கற்கள்
பகுப்பு:நவரத்தினங்கள்
பகுப்பு:ஒளிரும் கனிமங்கள்
பகுப்பு:அலுமினியம் கனிமங்கள்
விட்ஜெட்

விட்ஜெட்(விரித்துபெற) என்பது ஒரு விதமான சிறிய மென்பொருளாகும். இதில் குறுகிய தகவல்கள் மட்டுமே கொடுக்கப்படுகின்றன. எ.கா. தட்ப வெப்ப நிலை விரித்துபெற.

## வகைகள்
* வலை விட்ஜெட்
* மேசைமேல் விட்ஜெட்

வலை விட்ஜெட்டுகளை பல தரப்பட்ட சேவைகள் அளிக்கின்றன. யாகூ, ஆப்பிள் போன்ற பெரிய நிறுவனங்கள் தங்களது பயனர்களை தங்கள் வசம்வைத்துக்கொள்ள பல தரப்பட்ட தகவல்களை பல விரித்துபெறுவில் அளிக்கின்றனர்.

மேசைமேல் விட்ஜெட் என்பது கணினியில் உள்ள மேசையின் மேல் இருக்கும் விட்ஜெட்டுகள். இவை அவ்வப்பொழுது தனது வழங்கியை தொடர்புகொண்டு புதிய தகவல்களை புதிப்பிக்கும்

## பொதுவான விட்ஜெட்டுகள்
* வெப்ப நிலை விட்ஜெட்
* பங்குச்சந்தை நிலவரம் விட்ஜெட்
* கடிகார விட்ஜெட்
* தேடல் விட்ஜெட்
* புகைப்படங்கள் மாறும் விட்ஜெட்

## தமிழ் சார்ந்த வலை விட்ஜெட்டுகள்
* திருக்குறள் விட்ஜெட் 
* பழமொழி விட்ஜெட் 
* நாட்காட்டி விட்ஜெட் 
* வானொலி விட்ஜெட் 
* தமிழ்ச்சொல் விட்ஜெட் 

## விட்ஜெட் தளங்கள்
* யாகூ விட்ஜெட் 
* ஆப்பிள் விட்ஜெட்

## இவற்றையும் பார்க்க
*கட்ஜெட்

பகுப்பு:மென்பொருள்
கலைக்கமல்

**கலைக்கமல்** இலங்கையில் புகழ்பெற்ற ஒரு மெல்லிசைப்பாடகராவார். 1977 ஆம் ஆண்டு முதல் பாட ஆரம்பித்த கலைக்கமல் 2009 ஆம் ஆண்டு வரையும் பல இசை நிகழ்ச்சிகளை நடத்தி வருகிறார். மேடை, வானொலி, தொலைக்காட்சி பாடகராகி இதுவரை ஆயிரத்திற்கும் மேற்பட்ட இசை நிகழ்ச்சிகளில் பாடியிருக்கிறார். எழுத்தாளராக விளங்கும் இவர் புதுக்கவிதை, சிறுகதை, மரபுக்கவிதை, இசைச் சித்திரம், நாடகம், பாடல் போன்றவற்றை எழுதி இலக்கியத்துறையிலும் பிரசித்தி பெற்றதுடன் 1980 ஆம் ஆண்டு புதுக்கவிதையில் முதன் முதலில் "ஓடக்குழல்' என்னும் காதல் தொடர் கவி கதையை தினகரன் தேசிய பத்திரிகையில் 4 மாதங்கள் தொடராக எழுதி பாராட்டைப் பெற்றவர்.

## இசைப்பணி

அயாஸ் பயாஸின் "சுப்பர் சன்ஸ்' கே.சி. பாலேந்திராவின் "ரெயின்போ' இசைக் குழுக்களில் முதன்மை பாடகராக திகழ்ந்த கலைக்கமல் இலங்கையில் உள்ள பல்வேறு இசைக்குழுக்களுடன் பாடுயுள்ளார். "வசந்த கீதங்கள்' என்ற தனது பாடல் ஒலி நாடாவை வெளியிட்டதுடன் நடிகமணி அபுநானா கே. ஏ. ஜவாகர் குழுவினரின் ஐந்து நகைச்சுவை ஒலிநாடாக்களையும் வெளியிட்டுள்ளார். கலைக்கமல் 1992 ஆம் ஆண்டு ஒரு மாத காலம் சுவிட்சர்லாந்தில் பல பாகங்களிலும் பாடி புலம்பெயர்ந்து வாழும் தமிழர்களைக் கவர்ந்தவர். இதுவரை மூன்று முறை சுவிஸ் நாட்டில் இசை நிகழ்ச்சி நடத்தியுள்ளார்.இவரது தனிமனித இசை நிகழ்ச்சிகள் பல அண்மையில் அரங்கேறியிருக்கின்றன.

டி. எம். சௌந்தரராஜனுடனும், இசைமுரசு ஈ. எம். ஹனீபாவுடனும் ஒரே மேடையில் பாடிய நிகழ்வை மறக்க முடியாது என்கிறார் கமல்.

பகுப்பு:ஈழத்துக் கவிஞர்கள்
பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து எழுத்தாளர்கள்
மரகதம்

**மரகதம்** (Emerald) பெரில் (Be3Al2(3)6,) வகையைச் சேரந்த ஒரு கனிமம் ஆகும். மரகதம் நவரத்தினங்களுள் ஒன்றாகும். இதில் மிகச்சிறிய அளவில் காணப்படும் குரோமியம், சிலவேளைகளில் மட்டும் அடங்கும் வனேடியம் மூலகங்களால் பச்சை நிறத்தைப் பெறுகிறது. 

பெரில் ஒரு பொருளின் உறுதியை அளக்கும் அளவீட்டு முறையில் 10 வரை அளவீட்டைக் கொண்ட மோவின் உறுதி எண் முறையில் உறுதி எண் 7.5 தொடக்கம் 8 வரையான உறுதியெண்ணைக் காட்டுகின்றது. கூடுதலான பச்சைக்கற்கள் உள்ளீட்டுப் பொருட்களைக் கொண்டிருக்கும். எனவே அவற்றின் நொறுங்குமை கூடுதலாகக் காணப்படுகிறது. 

இக்கல்லைக் குறிக்கும் எமரல்ட் (emerald) என்ற ஆங்கிலப் பெயர் பச்சை நிறம் என்ற பொருள்படும் மரகதம் என்ற வடமொழி சொல்லில் இருந்து மருவியதாகும். ஐந்தரை அடி உயரம் - முழுவதும் விலை மதிப்பிட முடியாத மரகதத் திருமேனி. நடராசர் சிலை திருஉத்தரகோசமங்கையில் உள்ளது.

## மேலும் காண்க
*கனிமங்களின் பட்டியல்
*நீலக்கல்
*மாணிக்கம்

## மேற்கோள்கள்

## வெளி இணைப்புகள்

* ICA's Emerald Page International Colored Gemstone Association Emerald Page
## மேலும் வாசிக்க
* Ali, Saleem H. (2006). The Emerald City: Emerald mining in Brazil (+Gemstone mining in other countries) https://web.archive.org/web/20071014012610/http://www.uvm.edu/envnr/gemecology/brazil.html 
* Cooper, J. C. (ed.) (1992). *Brewer's Myth and Legend*. New York: Cassell Publishers Ltd. .
* Giuliani, Gaston, Ed. (2022). Émeraudes, tout un monde. Led Editions du Piat, 
* Hurlbut, Cornelius S.; Klein, Cornelis (1985). *Manual of Mineralogy* (20th ed.). New York: John Wiley and Sons. .
* Sinkankas, John (1994). *Emerald & Other Beryls*. Prescott, Ariz.: Geoscience Press. .
* Tavernier, Jean-Baptiste (1925 [1676]). ''Travels in India'' (second edition), Volume II. Edited by William Crooke and translated by V. Ball. London: Oxford University Press.
* Weinstein, Michael (1958). *The World of Jewel Stones*. New York: Sheriden House. .
* Wise, Richard W. (2003). *Secrets of the Gem Trade: The Connoisseur's Guide to Precious Gemstones*. Lenox, Mass.: Brunswick House Press. . . Online Emerald chapters.

பகுப்பு:இரத்தினக் கற்கள்
பகுப்பு:நவரத்தினங்கள்
பகுப்பு:பெரைல் குழு
இந்திரன்

**இந்திரன்** () என்ற தலைப்பில் உள்ள கட்டுரைகள்:

* வேந்தன் என்ற தமிழர்களின் மருத நிலக் கடவுள்
* இந்திரன்- இந்து சமயக் கடவுள்களில் ஒருவர்
* இந்திரன்- இந்தியக் கவிஞர், எழுத்தாளர்
* இந்திரன் அமிர்தநாயகம்- இலங்கை கவிஞர்

----
கிழக்கு உரோமானிய மொழிகள்

**கிழக்கு உரோமானிய மொழிகள்** என்பன குறுகிய பொருளில் உரோமானிய மொழிக் கூட்டத்தில் அடங்கிய *விலாச் மொழிகள்* என அறியப்பட்ட மொழிகளைக் குறிக்கும். இவை தென்கிழக்கு ஐரோப்பாவில் கொடும் இலத்தீனின் (Vulgar Latin) ஒரு உள்ளூர் வழக்கிலிருந்து உருவாயின.

## வரலாறு
கிழக்கு உரோமானிய மொழிகளில் இலத்தீன் உயிரெழுத்தான /i/,   /ē/யுடனும், /e/யுடனும் இணைகிறது. ஆனால், /u/, /ū/வுடன் இணைகிறது. இது இம்மொழிக் கூட்டத்தை  /u/,  /ō/வுடனும், /o/வுடனும் இணையும் மேற்கு உரோமானிய மொழிகளில் இருந்து வேறுபடுத்துகிறது. தற்காலத்தில் இது மேற்கு பசிலிக்காட்டா மொழியான காசுட்டெல்மெசானோ கிளைமொழி போன்ற சில மொழிகளில் மட்டுமே காணப்பட்டாலும், ஒரு காலத்தில் இது தெற்கு இத்தாலி முழுவதும் பரந்து காணப்பட்டமைக்கான சான்றுகள் உள்ளன.

இப்பகுதியில் உரோமப் பேரரசின் ஆதிக்கம் இல்லாது போய்ப் பல நூறு ஆண்டுகளுக்குப் பின்னர், கொடும் இலத்தீனின் உள்ளூர் வழக்கு, தற்கால உரோமானிய மொழியின் பல அம்சங்களை உள்ளடக்கிய முதல்நிலை உரோமானியமாக வளர்ச்சியடைந்தது. வெளியார்  ஊடுருவல்களினாற் போலும் முதல்நிலை உரோமானியம் நான்கு தனித்தனி மொழிகளாகப் பிளவுபட்டது.

* காசுட்டெல்மெசானோ?
* டால்மேசன்
* விலாச்
** டாக்கோ உரோமானியம்
** அரோமானியம் 
** மெக்லேனிய உரோமானியம்  
** இசுத்திரிய உரோமானியம்

முதல்நிலை உரோமானியம் தோன்றிய இடம் இன்னும் விவாதத்துக்கு உரியதாகவே உள்ளது. பல வரலாற்றாளர்கள் இது சிரேசெக் கோட்டுக்குச் சற்று வடக்கே நிகழ்ந்திருக்கலாம் எனக் கருதுகின்றனர்.

## குறிப்புகள்

பகுப்பு:மொழிக் குடும்பங்கள்
கைலா தேவி

**கைலா தேவி கோயில்**  ஓர் இந்து கோயிலாகும். இது இந்தியாவின் இராஜஸ்தான் மாநிலத்தல் உள்ள  கரௌலி நகரத்திலிருந்து 23 கிலோ மீட்டர் தூரத்தில் உள்ளது. பனாஸ் ஆற்றின் துணை ஆறான கலிசில் ஆற்றுப் படுகையில் இந்த கோயில் அமைந்துள்ளதுடன், கைலா கிராமத்தில் இருந்து வட மேற்காக 2 கிலோ மீட்டர் தூரத்தில் உள்ளது.

கைலா தேவி சந்தை என்று அழைக்கப்படும் சந்தை இங்கு ஒவ்வொரு ஆண்டும் சித்திரை மாதத்தில் நடைபெறுவதுடன் இந்த சந்தை இரண்டு வாரங்களுக்கு நீடிக்கும். ஜாடன் ராஜபுத்திரர்கள் இந்த தேவியை *குல தேவி* என்றும் வழிபடுகின்றனர்.

## வெளி இணைப்புகள்

* http://www.india-tourguide.com/indian-festivals/kaila-devi-fair.html 

பகுப்பு:இராஜஸ்தான் இந்துக் கோயில்கள்
பகுப்பு:கரௌலி மாவட்டம்
தேங்க் காட் ஹீ மெட் லிஸ்சி

***தேங்க் காட் ஹீ மெட் லிஸ்சி***'(*Thank God He Met Lizzie*  என்பது 1997 இல் வெளிவந்த ஒரு அவுஸ்திரேலிய காதல் நகைச்சுவைத் திரைப்பட திரைப்படம். இதில் கேட் பிளான்சேட் மற்றும் இரிச்சார்ட் ராக்ஸ்பெர்க் ஆகியோரும் நடித்திருந்தனர். செரி நோலன் இயக்குநராக அறிமுகமானார். அமெரிக்காவில் , இந்தத் திரைப்படம் *தி வெட்டிங் பார்ட்டி*  என்ற பெயரில் வெளிவந்தது.

இந்த திரைக்கதை இரண்டு கதைகளைச் சுற்றிச்சுழல்கின்றது, முதலாம் கதை நடைபெற இருக்கும் 'லிசி' மற்றும் 'கய்' ஆகியோரின் திருமணம் பற்றியது. இரண்டாவது கதை Guyன் ஜென்னியுடனான உறவு பற்றியது.

ஜானதன் பிக்கின்ஸ் என்ற அவுஸ்திரேலிய நடிகரும் இந்த திரைப்படத்தில் நடித்திருந்தார்.

## மேற்கோள்கள்

## வெளி இணைப்புகள்
*
*''Thank God He Met Lizzie (1997)'' at the National Film and Sound Archive

பகுப்பு:1997 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அறிமுக இயக்குநர் திரைப்படங்கள்